Escola de Pasqua 2021
dt., 23/03/2021 - 14:55

Ens acostem a la Setmana Santa i a les pertinents vacances escolars i, la Regidoria de Joventut de l’Ajuntament d’Alcàsser, un any més va a posar en marxa l’Escola de Pasqua.

La intenció de l’Ajuntament és donar servei especialment a aquelles famílies que el necessiten per a afavorir la conciliació laboral i familiar, amb fills/es a càrrec amb edats escolars, és a dir, escolaritzats de 1r d’infantil a 6é de primària.

A causa de la situació actual, i seguint les instruccions que ens venen donades des de la Conselleria d'Igualtat i Polítiques Socials i la Conselleria de Sanitat, és necessari posar en pràctica tota una sèrie de mesures que garantisquen la seguretat de tots els que participen en aquest programa.

Per això, a més a més de la inscripció, les famílies hauran de firmar un document (Declaració responsable Escola de Pasqua) en el que declaren conèixer i complir amb les mesures d’higiene i seguretat establertes a raó del Covid, així com les mesures d’organització i de funcionament.

A més a més, s’han limitat les places a 40 per la situació de Covid-19 i la ràtio d’alumnes per grup i monitor/a ha baixat a 10, tal i com es determina a les últimes normes reguladores de seguretat sanitàries establertes per la situació de la COVID-19 (RESOLUCIÓ d’11 de març de 2021, de la consellera de Sanitat Universal i Salut Pública). En cas d’haver més inscripcions que places disponibles, es cobriran segons ordre d’arribada i data.

L’Escola de Pasqua es durà a terme durant el període de vacances escolars, en el CEIP Jaume I, els dies 1, 2, 5, 6, 7, 8, 9 i 12 d’abril, en horari de 7.30 a 9.00 hores escoleta matinera (opcional sense cost) i de 9.00 a 14.00 hores les activitats. El preu de l’escoleta és de 40€ el primer fill/a, 20€ el segon fill/a i 10€ a partir del tercer fill/a.

Les inscripcions es podran realitzar en la Zona Jove i CIJ EL DAU del dia 23 al 29 de març, tots dos inclusivament, en horari de 15:00 a 20:30 hores. Els documents necessaris per a la inscripció es poden descarregar de la pàgina web de l’Ajuntament.

Per a facilitar i agilitzar la tramitació de les inscripcions s'han habilitat dos opcions:

• Opció A: Emplenar la instància d'inscripció i la declaració responsable aportant la fotocòpia del SIP del participant i realitzant el pagament de les taxes amb targeta de crèdit, a Zona Jove i CIJ EL DAU.

• Opció B: Emplenar la instància d'inscripció i la declaració responsable aportant la fotocòpia del SIP del participant i realitzant el pagament de les taxes en qualsevol caixer dels bancs d'Alcàsser amb el document que se li donarà a Zona Jove i CIJ EL DAU i, seguidament, portar a Zona Jove i CIJ EL DAU el document amb el segell del banc o el resguard que li genere e caixer com a justificant del pagament (recordeu imprimir-lo quan feu l'abonament de les taxes).